b'\n_START_ARTICLE_\nTorinska stolnica\n_START_SECTION_\nLombardska cerkev\n_START_PARAGRAPH_\nSedanja stolnica se nahaja v eni najbogatej\xc5\xa1ih to\xc4\x8dk zgodovinskega mesta Torino, le nekaj korakov od arheolo\xc5\xa1kega obmo\xc4\x8dja in skoraj v bli\xc5\xbeini rimskega gledali\xc5\xa1\xc4\x8da, starodavne Julia Augusta Taurinorum. Sveto obmo\xc4\x8dje je bilo v anti\xc4\x8dnih \xc4\x8dasih sestavljeno iz treh zgodnjih kr\xc5\xa1\xc4\x8danskih cerkva, verjetno zgrajenih na podlagi \xc5\xbee obstoje\xc4\x8dega poganskega templja ali javnih zgradb, posve\xc4\x8dene sv. Salvatoreju, sv. Mariji in seveda sv. Janezu Krstniku. Posvetitev Krstniku je mogo\xc4\x8de izslediti nazaj do Langobardov ali natan\xc4\x8dno Agilulfa (kralj 591-615), \xc4\x8digar \xc5\xbeena, Teodelinda, je razglasila za zavetnika Janeza krstnika ..\n_START_SECTION_\nRenesan\xc4\x8dna rekonstrukcija\n_START_PARAGRAPH_\nTri glavne cerkve v mestu so poru\xc5\xa1ili med letoma 1490 in 1492; campanile ali zvonik je bil \xc5\xbee zgrajen in kon\xc4\x8dan leta 1469, naro\xc4\x8dilo \xc5\xa1kofa Giovanni di Compeysa in posve\xc4\x8den sv. Andreju, in \xc5\xa1e vedno viden zraven stolnice s svojimi 60 metri vi\xc5\xa1ine._NEWLINE_22. julija 1491 je savojski regent, vdova Karla I., Bianca di Monferrato, polo\xc5\xbeila temeljni kamen za izgradnjo kupole, prej posve\xc4\x8dene sv. Janezu: gradnja, mo\xc4\x8dno za\xc5\xbeelena od vojvode in \xc5\xa1kofa Domenica della Rovere, je bila zaupana mojstru Amedeo de Francisco da Settignano, imenovan tudi Meo del Caprino, ki je delal na njej vse do svoje smrti leta 1501. Kupola je bila kon\xc4\x8dana leta 1505. 21. september tega leta je bila posve\xc4\x8dena s slovesno maso, ki jo je vodil nad\xc5\xa1kof Baldassarre Bernezzo, kot novi \xc5\xa1kof mesta._NEWLINE_\xc4\x8ce je bila realizacija strukture zaupana Caprinoju, ni jasno, kdo je poskrbel za projekt. Nekateri menijo, da je bil Baccio Pontelli, ki je delal tudi za pape\xc5\xbea Siksta IV., drugi da je tudi projekt delo istega Caprinoja. _NEWLINE_Leta 1515 je pape\xc5\xbe Leon X., sorodnik \xc5\xa1kofa, je cerkev povi\xc5\xa1al v metropolitansko sredi\xc5\xa1\xc4\x8de\n_START_SECTION_\n\xc5\xa0iritev sedemnajstega stoletja\n_START_PARAGRAPH_\nProjekt za \xc5\xa1iritev stolnice, s ciljem ustvarjanja primernega okolja za ohranitev prta sega v leto 1649, ko je Bernardino Quadri, po nesoglasju  Borominijem na gradbi\xc5\xa1\xc4\x8du bazilike svetega Janeza v Lateranu, prispel v Torinu na dvor Karla Emanuela II. Savojskega._NEWLINE_Ideja je temeljila na popravku prej\xc5\xa1nje zasnove Carla di Castellamonteja, ki je dolo\xc4\x8dil ovalno kapelo za stavbo kora s kupolo, ki bi  po vi\xc5\xa1ini in velikosti presegala stolnico._NEWLINE_Leta 1667 je bil imenovan za prevzem dela Guarino Guarini, ki je od leta 1666 \xc5\xbee aktivno delal na kraljevi cerkvi sv. Lovrenca, nedale\xc4\x8d od stolnice. Kupola, ki so jo delali osemindvajset let, je bila kon\xc4\x8dana leta 1694, pod pokroviteljstvom Marie Jeanne Savojske, vdove Karla Emmanuela II.. Navdu\xc5\xa1uje z eleganco strukture, od spodnjega temnega dela, pa vse do zapletene konstrukcije proti vrhu._NEWLINE_Na ukaz kralja Karla Albert je bila stolnica dodatno okra\xc5\xa1ena s kopijo tabelne slike Zadnje ve\xc4\x8derje Leonarda da Vincija. Izdelal jo je Luigi Cagna leta 1835 in je bila name\xc5\xa1\xc4\x8dena na nasprotno stan fasade. _NEWLINE_Zunanji zvonik, posve\xc4\x8den sv. Andreju je posledica \xc5\xa1tevilnih sprememb iz leta 1720, ki so bile zaupane vodilnemu arhitektu Amedea II., Filippu Juvarri. Povi\xc5\xa1al ga je za 12 metrov, v baro\xc4\x8dnem slogu, tako da je zdaj visok 60 metrov.\n_START_SECTION_\nStolnica danes\n_START_PARAGRAPH_\nDragocen Torinski prt je bil mo\xc4\x8dno po\xc5\xa1kodovan v no\xc4\x8di med 11. in 12. aprilom 1997, ko je po\xc5\xbear uni\xc4\x8dil velik del Guarinijeve kapele. Relikvija je bila ohranjena zahvaljujo\xc4\x8d delu gasilcev. Po po\xc5\xbearu je cerkev do\xc5\xbeivela obnovo fasade in notranjost pod nadzorom arhitekta Maurizia Moma. Hkrati je bilo izdelano novo zavito sveti\xc5\xa1\xc4\x8de, kjer je Torinski prt name\xc5\xa1\xc4\x8den v kontrolirani atmosferi. Pod glavno cerkvijo je bila obnovljena preprosta podzemna cerkev enake velikosti, kjer se nahaja \xc5\xa0kofijski muzej.'